เรื่องร้องเรียน (ท่อระบายน้ำ,คลอง,ถนน,น้ำท่วม) วันที่ 2022-10-16 15:47:55 — แขวงอนุสาวรีย์ เขตบางเขน กรุงเทพมหานคร
เมื่อวันที่ 6 ต.ค.ที่ผ่านมา ทาง กทม. มาติดตั้งเครื่องสูบน้ำชั่วคราวเพื่อดึงน้ำจากคลองหลังวัดลาดปลาเค้า ให้ออกมาที่คลองหลุมไผ่ (คลองหลังหมู่บ้านอารียา) เพื่อให้ออกไปทางคลองลาดพร้าว โดยที่คลองลาดพร้าวมีเครื่องสูบน้ำถาวรติดตั้งไว้แล้ว แต่คลองหลุมไผ่ค่อนข้างตื้นเขิน ต้องขุดลอก ซึ่งคลองหลุมไผ่อยู่ในความรับผิดชอบของสำนักการระบายน้ำของ กทม. จึงอยากให้ทางสำนักการระบายน้ำ ช่วยเร่งดำเนินการในการขุดลอกคลองหลุมไผ่ และคลองอื่นๆ ที่เชื่อมต่อกัน เพราะหากปริมาณน้ำฝนมากจนล้นตลิ่งคลองหลุมไผ่ น้ำจะไหลย้อนกลับเข้ามาทางท่อระบายน้ำของหมู่บ้านอารียา เมโทร ขึ้นมาท่วมตามถนน ซึ่งปัจจุบันเมื่อฝนตกหนัก หลายซอยในหมู่บ้านอารียาก็มีน้ำท่วมขังและรอระบายอยู่แล้วครับ